|  |  |
| --- | --- |
| 05.02.2019. | Nr. 2.5/2019/522 |

|  |
| --- |
| Sarunu procedūras pretendentiem |

Par sarunu procedūru Nr.AST2018/118 "Datu analīzes platformas ieviešana un uzturēšana" - atbildes uz pretendentu jautājumiem un grozījumi nolikumā

Ļ. cien. dāmas / a. god. kungi!

Ar šo vēstuli sniedzam atbildes uz pretendentu jautājumiem par sarunu procedūru.

Šis pielikums ir sarunu procedūras Nr.AST2018/118 nolikuma sastāvdaļa.

**1.** Jautājums: UI-1, UI-3, UI-4 kontekstā - Vai par atbilstošu tiks uzskatīts BI risinājums, kas lielāko daļu lietotāju saskarni nodrošina ar grafisku (pašsaprotamu) ikonu palīdzību un satur minimālu vārdu krājumu angļu valodā, kā piemēram, OK, Cancel, Login, Refresh, Filter? Jāpiebilst, ka runa ir par risinājumu, ko citas Latvijas valsts institūcijas un valsts akcijas sabiedrības izmanto un dodot piekļuvi parastajiem lietotājiem, kā piemēram, instalācija ar 3000 parastajiem lietotājiem, vai vairākas instalācijas, kas pārsniedz 100 parastos lietotājus.

*Atbilde: Jā, BI risinājums, kas lielāko daļu lietotāju saskarni nodrošina ar grafisku (pašsaprotamu) ikonu palīdzību un satur minimālu vārdu krājumu angļu valodā, tiks uzskatīts par atbilstošu UI-1, UI-3 un UI-4 prasības kontekstā. Būtiski ir nodrošināt atskaišu un vadības paneļu elementu (uzvednes, virsraksti, u.c.) nosaukumu izmantošanu/ievadīšanu latviešu valodā.*

**2.** Jautājums: UI-5 un UI-6 kontekstā- kā AST idejiski sagaidītu "responsive design" 3. pielikuma (Peļņas vai zaudējumu aprēķina (vadības) paraugs) gadījumā, līdzīgi domājot arī par pārējiem paraugiem? Vai ar to tiek saprasts, ka mobilajā ierīcē tabula saglabā savu formatējumu ar iespēju samazināt/palielināt izšķirtspēju (zoom-in, zoom-out)?

*Atbilde: Jā, viens no iespējamiem risinājumiem var būt, ka mobilajā ierīcē tabula saglabā savu formatējumu ar iespēju samazināt/palielināt izšķirtspēju (zoom-in, zoom-out). Informējam, ka responsīvais dizains ir primāri nepieciešams dažāda veida vadības pārskatu (management dashboards) attēlošanai mobilajās ierīcēs.*

**3.** Jautājums: Nolikumā pievienotā līguma sagatave neiekļauj licenču iegādi. To parasti veic atsevišķi, uzsākot projektu, lai būtu pieejams ražotāja tehniskais atbalsts un jauninājumi. Vai mēs pareizi saprotam, ka AST licenču iegādi paredz veikt kā atsevišķu darījumu zem šī konkursa ar vienkāršotu licenču piegādes līgumu (jāņem vērā, ka Pircējam jāuzņemas saistības ievērot programmatūras ražotāja noteiktos licencēšanas noteikumus)?

*Atbilde: Līguma ietvaros paredzēts veikt arī licenču iegādi. Nepieciešamības gadījumā līgumam var tikt pievienoti programmatūras ražotāja noteiktie licencēšanas noteikumi, bet ar nosacījumu, ka tie nav pretrunā ar līgumā noteiktajiem. Līgums paredz, ka 5 gadu laikā no Līguma stāšanās dienas, Pasūtītājs var pasūtīt papildus programmatūras licences, ja tādas nepieciešamas. Šāda papildu licenču pasūtīšana tiek veikta, abpusēji parakstot vienošanos, kurai piemērojami Līguma noteikumi.*

**4.** Jautājums: Pievienotā līguma kontekstā, skatoties 5.5. punktu - ko pasūtītājs domājis ar tiešajiem zaudējumiem, kas izceļas no platformas lietošanas? Vai varētu lūgt vismaz dažus piemērus?

*Atbilde: Tie ir zaudējumi, kas rodas Izpildītāja darbības vai bezdarbības rezultātā, kas vērsta uz datu analīzes platformu. Piemēram, ja Izpildītājs veidojot atskaites šajā sistēmā, pievieno jaunu datu avotu vai veic kādu citu manipulāciju, kurā ir pieļauta vai radusies kļūda un Pasūtītājs pamatojoties uz šo atskaiti ir pieņēmis nepamatotu (kļūdainu) lēmumu.*

 Sarunu procedūras nolikumā tiek veikti šādi grozījumi:

Sarunu procedūras nolikuma 12.1.7.punkts:

"Pretendentam pēdējo trīs gadu laikā ir pieredze vismaz piecu līdzvērtīgu vai lielāka mēroga projektu realizācijā, kuri atbilst sekojošām prasībām:

1. vismaz trīs no minētajiem projektiem līgumcena ir ne mazāka kā EUR 100'000,- (viens simts tūkstoši *euro*), bez PVN, kur risinājuma lietotāju skaits ir vismaz 50 (piecdesmit) lietotāji;
2. vismaz trīs no minētajiem projektiem jābūt realizētiem, izmantojot piedāvājumā norādīto datu analīzes platformu.

vismaz divos projektos ir veikta finanšu atskaišu realizācija."

tiek izteikts šādā redakcijā:

*"Pretendentam pēdējo trīs gadu laikā ir pieredze vismaz piecu līdzvērtīgu vai lielāka mēroga projektu realizācijā, kuri atbilst sekojošām prasībām:*

1. *vismaz trīs no minētajiem projektiem līgumcena ir ne mazāka kā EUR* ***50'000,-*** *(piecdesmit tūkstoši euro), bez PVN, kur risinājuma lietotāju skaits ir vismaz 50 (piecdesmit) lietotāji;*
2. *vismaz trīs no minētajiem projektiem jābūt realizētiem, izmantojot piedāvājumā norādīto datu analīzes platformu.*

*vismaz divos projektos ir veikta finanšu atskaišu realizācija."*

*Grozījums ir sarunu procedūras nolikuma neatņemama sastāvdaļa.*

Sarunu procedūrā noteiktais **piedāvājumu iesniegšanas termiņš tiek pagarināts līdz 2019. gada 1. martam** pulksten 10.00 (pēc Latvijas laika). Pretendentu piedāvājumi tiks atvērti 2019. gada 1. martā pulksten 10.00 (tūlīt pēc piedāvājumu iesniegšanas termiņa beigām) AS "Augstsprieguma tīkls", Dārzciema ielā 86, Rīgā, Latvijā, 107. telpā, ieinteresēto personu klātbūtnē. Par derīgu tiks atzīts piedāvājuma nodrošinājums, kas sagatavots, ievērojot sākotnēji sarunu procedūras nolikumā noteikto piedāvājumu iesniegšanas termiņu.

Ar cieņu

|  |  |
| --- | --- |
| Valdes loceklis | Mārcis Kauliņš |
|  |   |

Kundziņa 67725238